سودان‌دا 2018ده 24 مین اینسان ائوینی ترک ائدیب
سودان‌ین گونئیینده حکومت گوجلری ایله عصیان چی‌لار آراسین‌داکی چاتیشما‌لار سببیله 2018 ایلینده ائولرینی ترک ائدنلرین سایی‌سی 24 مینه چاتیب.
سودان‌داکی بیرلشمیش میللت‌لر (بمت) اینسانی کؤمک کووردیناسیون اوفی‌سی‌نین (OCHA) ائتدیغی راپوردا، بو سایی‌نین 2017ده 10 مین، 2016دا ایسه 152 مین اولدوغو بیلدیریلدی.
اولکه' بوتونلوغونده تخمینن 5 میلیون 500 مین اینسانین اینسانی یاردیما محتاج اولدوغو ایفاده ائدیلن راپوردا، بون‌لارین 1 میلیون 200 مینی‌نین قاچقین‌لاردان عبارت اولدوغو بیلدیریلیب.
دارفور بؤلگه‌سینده 200دن بری حکومت گوجلری ایله عصیانچی‌لار آراسیندا چاتیشما‌لار  باش وئریر.
بمت-نین معلومات‌لارینا گؤره، چاتیشما‌لاردا تخمینن 300 مین نفر اؤلورکن، تخمینن 2.5 میلیون نفر یئرین‌دن اولدو.
جنوبی سودان سرحدین‌دکی جنوبی کوردوفان و ماوی نیل ایالت‌لرینده ده 2011دن بری حکومت گوجلری و عصیانچی‌لار آراسیندا چیخان موناقیشه‌لر تخمینن 1.2 میلیون اینسانا ضرر وئردی.
سودان خالق قورتولوش حرکتی-قوزئی تشکیلاتی، (SPLM-N) 2011-جی ایلدن بو یانا جنوبی کوردوفان و ماوی نیل ایالت‌لری‌نین موستقیل‌لیگی اوچون سیلاح‌لی موباریزه آپاریر.
